Undankeppni söngkeppni Samfés | Fréttir | Skólinn | Grunnskóli Seltjarnarness
Undankeppni söngkeppni Samfés
25.1.2012 Fréttir
Föstudaginn 27. janúar fer fram undankeppni fyrir söngkeppni Samfés í Félagsheimili Seltjarnarness. Undankeppni þessi er landshlutakeppni fyrir „Kragann" svokallaða og verða 9 félagsmiðstöðvar af þessu svæði sem taka þátt. Starfsfólk Selsins auk nemendaráðs Valhúsaskóla hefur unnið hörðum höndum við skipulagningu keppninnar og verður án efa mikill stemning á skemmtuninni með 250-300 unglinga í húsi.
Fyrir hönd Selsins keppir Rúna, Flóki, Stefanía og Margrét Aðalheiður með lagið Sorg í Borg en það er í upprunalegri útgáfu með Christina Perri og heitir Jar of Hearts. Það voru þær mæðgur Sóley Ragna og Brynja Tomer sem þýddu textann.
Miðasala fer fram miðvikudaginn 25. janúar í félagsheimilinu klukkan 17:00 og kostar 500 krónur á viðburðinn. Þar sem miðafjöldinn dreifist á allar þær félagsmiðstöðvar sem taka þátt er Selið aðeins með 30 miða til sölu.
Dagskrá keppninnar og ballsins.
Kl. 17:30 Húsið opnar
Kl. 18:00 Söngkeppni hefst
Kl. 20:00 Dómarar tilkynna úrslit.
Kl. 20:00 DJ Jay-O (Jónas Óli) ásamt Axel Haraldssyni (trommuleikara Hjaltalín) munu halda uppi stuðinu á ballinu... SAMAN, sem er mikil snilld!
Kl. 21:30 Ballið búið og allir fara sælir og glaðir heim.